Foto: Depositphotos Alanyadagi mehmonxonalardan biri o‘z mijozlariga rageroom (g‘azab xonasi) xizmatini taklif qilmoqda. Maxsus himoya kiyimini kiyib olgan turistlar bu xonaga kirib idishlar, televizor, kompyuter, muzlatgich va boshqa buyumlarni istaganicha sindirishlari mumkin. Mazkur g‘oya mualliflarining fikricha, bu insonlardagi stressdan xalos bo‘lishning o‘ziga xos yo‘lidir. Ushbu usul orqali stressdan xalos bo‘lishni polshalik fantast yozuvchi Stanislav Lem ixtiro qilgan deb hisoblanadi. Mehmonxona egalarining aytishlaricha, rageroom xizmatidan asosan biznes, IT-texnologiyalar bilan shug‘ullanuvchi 18dan 38 yoshgacha bo‘lgan erkaklar foydalanishmoqda. "Stressdan qutulish xonasi"ga ko‘proq Skandinaviya, Germaniya, Niderlaniya va Buyuk Britaniyadan kelgan turistlar kirishadi.